cyanic-selkie/wikianc huggingface dataset:
Ντέηβιντ Γουάλλας
Η "Έκθεση" Γουάλλας
Στο Κάιρο, μετά από συζητήσεις με μέλη του Φόρειν Όφις και ειδικότερα με τον Βρετανό πρέσβη στην Ελληνική κυβέρνηση Λίπερ ολοκληρώσε στις 29 Αυγούστου 1943 αναφορά η οποία αποστέλεται στον Βρετανό αναπληρωτή Υπουργό Εξωτερικών μέσω του πρέσβη Λίπερ. Ο ίδιος ο πρέσβης Λίπερ ισχυριζόταν ότι τον μετέπεισε για την εσφαλμένη θεώρηση των Ελληνικών πραγμάτων από την πλευρά των αξιωματικών της Βρετανικής Αποστολής. Η έκθεση αποτελέσε στροφή προς την πολιτική της Βρετανίας ενάντια στο ΕΑΜ/ΕΛΑΣ και απομόνωσε τη μέχρι τότε θεωρούμενη ως φιλοεαμική τακτική των στρατιωτικών της SOE (Special Operations Executive) ενώ έθεσε τα θεμέλια για νέες εμφύλιες συγκρούσεις μεταξύ των αντιστασιακών οργανώσεων.
Στήλη της Αγίας Ελένης
Βιβλιογραφία
Κατηγορία:Μνημειακές στήλες στην Κωνσταντινούπολη
Ντέηβιντ Γουάλλας
Η "Έκθεση" Γουάλλας
Η έκθεση του Ντέηβιντ Γουάλλας πρωτοεκδόθηκε το 2002 στα Αγγλικά μετά και τον θάνατο όλων των Βρετανών πρωταγωνιστών της περιόδου καθώς περιείχε κρίσεις ενάντιον τους, ενώ το μεγαλύτερο τμήμα της έκθεσης εκδόθηκε στα Ελληνικά το 2009 από τις εκδόσεις ΩΚΕΑΝΙΔΑ.
Τα κυριότερα σημεία της Έκθεσης :
Παραπομπές
Κατηγορία:Εθνική Αντίσταση Κατηγορία:Βρετανοί του Β΄ Παγκοσμίου Πολέμου
Σάρον Ντρούκερ
Ο Σάρον Ντρούκερ είναι Ισραηλινός προπονητής καλαθοσφαίρισης και πρώην καλαθοσφαιριστής, γεννημένος στις 26 Ιουλίου 1967.
Καριέρα
Ο Ντρούκερ αγωνίστηκε στην πρώτη και την δεύτερη κατηγορία του Ισραήλ, από το 1985 ως το 1993.
Το 1995, ξεκίνησε την καριέρα του ως βοηθός προπονητή στην ομάδα της Μακάμπι Ρα'ανανά, αναλαμβάνοντας καθήκοντα πρώτου προπονητή το 1999. Το καλοκαίρι του 2000, ανανέωσε για δύο ακόμη χρόνια το συμβόλαιο του και την σεζόν 2002-03 κάθισε στον πάγκο της Χαποέλ Γκαλίλ Ελιόν. Την επόμενη χρονιά, συμφώνησε με την ομάδα της Χαποέλ Ιερουσαλήμ, όπου παρέμεινε ως το 2005, κατακτώντας το ULEB Cup του 2004.
Το καλοκαίρι του 2005, υπέγραψε στην ρωσική Ουράλ Γκρέιτ, με την οποία κατέκτησε το EuroCup Challenge του 2006, ενώ την επόμενη σεζόν συμφώνησε με την Λιέτουβος Ρίτας, αλλά αποχώρησε το Νοέμβριο του 2006, για να ολοκληρώσει την χρονιά στην ομάδα της Οστάνδης από το Βέλγιο. Παρέμεινε στο Βέλγιο και το 2007-08, για να αποχωρήσει τον Οκτώβριο του 2008, συνεχίζοντας ως βοηθός στην Μακάμπι Τελ Αβίβ μέχρι το 2010.
Τον Φεβρουάριο του 2011, προσλήφθηκε στον Άρη, αλλά απολύθηκε δύο μήνες αργότερα, συνεχίζοντας στην ιταλική Σούτορ Μοντεγκρανάρο μέχρι το Νοέμβριο του 2011.
Το καλοκαίρι του 2012, υπέγραψε στην Χαποέλ Ιερουσαλήμ, ενώ παράλληλα ανέλαβε εθνική ομάδα U-20 του Ισραήλ, όπου παρέμεινε για δύο χρόνια. Το 2013, κάθισε στον πάγκο της Χαποέλ Γκιλμπόα Γκαλίλ και από το καλοκαίρι του 2014 βρίσκεται στην ομάδα της Μακάμπι Ρισόν ΛεΖιόν. Επίσης, από το 2016 έχει αναλάβει την εθνική ομάδα ανδρών της Βουλγαρίας.
Πηγές
Κατηγορία:Ισραηλινοί προπονητές καλαθοσφαίρισης Κατηγορία:Προπονητές καλαθοσφαίρισης Άρη Κατηγορία:Προπονητές καλαθοσφαίρισης ισραηλινών συλλόγων‎ Κατηγορία:Προπονητές καλαθοσφαίρισης ιταλικών συλλόγων‎ Κατηγορία:Προπονητές καλαθοσφαίρισης ρωσικών συλλόγων‎ Κατηγορία:Προπονητές καλαθοσφαίρισης λιθουανικών συλλόγων‎‎
Δεκαετία 2010
Η Δεκαετία του 2010 ήταν η δεκαετία του γρηγοριανού ημερολογίου η οποία ξεκίνησε την 1η Ιανουαρίου 2010 και τελείωσε την 31η Δεκεμβρίου 2019.
Κατηγορία:Δεκαετίες *
Ρεγιομοντάνος
thumb|De triangulis planis et sphaericis libri Ο Γιόχαν Μύλλερ (γερμ. Johann(es) Müller von Königsberg, 6 Ιουνίου 1436 – 6 Ιουλίου 1476), γνωστός με το εκλατινισμένο του όνομα Ρεγιομοντάνος (Regiomontanus), ήταν σημαντικός Γερμανός μαθηματικός και αστρονόμος.
Βιογραφία
Γεννήθηκε στο Φραγκονικό χωριό Unfinden κοντά στο Κένιγκσμπεργκ της Βαυαρίας (που δεν πρέπει να συγχέεται με την Καινιξβέργη της Ανατολικής Πρωσίας, το σημερινό ρωσικό Καλίνινγκραντ). Το πλήρες λατινικό του όνομα ήταν Joannes de Regio monte, που συντόμευσε σε Regiomontanus (λατινική μετάφραση του "Königsberg" = «Βουνό του Βασιλιά»).
Σε ηλικία 11 ετών ο Ρεγιομοντάνος έγινε φοιτητής στο πανεπιστήμιο της Λειψίας. Τρία χρόνια αργότερα συνέχισε τις σπουδές του στο "Alma Mater Rudolfina", πανεπιστήμιο στη Βιέννη. Εκεί έγινε μαθητής και φίλος του Γκέοργκ φον Πόιερμπαχ (Georg von Peuerbach). Το 1457 απεφοίτησε ως "magister artium" και έδωσε διαλέξεις στην οπτική και την κλασική λογοτεχνία. Ο Ρεγιομοντάνος κατασκεύασε αστρολάβους για τον Ούγγρο Matthias Corvinus και τον καρδινάλιο Βησσαρίωνα, και στα 1465 ένα φορητό ηλιακό ρολόι για τον Πάπα Παύλο Β΄. Η συνεργασία του Ρεγιομοντάνου με τον Πόιερμπαχ τον έφερε σε επαφή με τα γραπτά του Νικολάου Κουζάνου (Cusanus), ο οποίος ασπαζόταν μια ηλιοκεντρική θεώρηση για τον κόσμο. Παρά το γεγονός αυτό, ο Ρεγιομοντάνος παρέμεινε γεωκεντριστής. Μετά τον θάνατο του Πόιερμπαχ συνέχισε τη μετάφραση της Αλμαγέστης, την οποία ο δάσκαλός του είχε αρχίσει μετά από πρωτοβουλία του Βησσαρίωνος. Από το 1461 ως το 1465 ο Ρεγιομοντάνος έζησε και εργάστηκε στην οικία του Βησσαρίωνος στη Ρώμη. Συνέγραψε εκεί τα De Triangulis omnimodus (1464) και Epytoma in almagesti Ptolemei. Ιδιαίτερα σημαντικό ήταν και το έργο του De Triangulis («Περί των τριγώνων»), ένα από τα πρώτα συγγράμματα που παρουσίαζαν την Τριγωνομετρία και ενσωμάτωναν ερωτήσεις για την εμπέδωση των ξεχωριστών κεφαλαίων. Σε αυτό έγραφε:
"Εσύ που επιθυμείς να μελετήσεις μεγάλα και θαυμαστά πράγματα, που αναρωτιέσαι για τις κινήσεις των άστρων, πρέπει να διαβάσεις αυτά τα θεωρήματα για τα τρίγωνα. Γνωρίζοντας αυτές τις ιδέες θα ανοίξεις την πόρτα για όλη την Αστρονομία και για ορισμένα γεωμετρικά προβλήματα."
Το 1471 εγκαταστάθηκε στη Νυρεμβέργη, ένα από τα σημαντικότερα κέντρα της εποχής στην εκπαίδευση, τις εκδόσεις, το εμπόριο και την τέχνη. Εκεί συνδέθηκε με τον ανθρωπιστή και έμπορο Μπέρναρντ Βάλτερ (Bernhard Walther), που χρηματοδότησε το αστεροσκοπείο και το τυπογραφείο. Ο Ρεγιομοντάνος παραμένει γνωστός για την κατασκευή του πρώτου αστεροσκοπείου της Γερμανίας, στη Νυρεμβέργη. Το 1472 εξέδωσε το πρώτο τυπωμένο αστρονομικό σύγγραμμα στην ιστορία, το "Theoricae novae Planetarum" του δασκάλου του, Πόιερμπαχ.
Το 1475 επέστρεψε στη Ρώμη για να συνεργαστεί με τον Πάπα Σίξτο Δ΄ επί της μεταρρυθμίσεως του ημερολογίου. Κατά τη διαδρομή θα μπορούσε να δημοσιεύσει την «Εφημερίδα» του στη Βενετία. Ο Ρεγιομοντάνος πέθανε μυστηριωδώς στη Ρώμη ένα μήνα πριν τα τεσσαρακοστά του γενέθλια, ίσως από πανώλη ή δολοφονία.
Ο Domenico Maria Novara da Ferrara, ο δάσκαλος του Κοπέρνικου, αναφερόταν στον Ρεγιομοντάνο ως τον δικό του δάσκαλο. Ο Ρεγιομοντάνος είχε αποκτήσει ήδη διεθνή φήμη όσο ζούσε. Παραγωγικότατος συγγραφέας, άφησε πίσω του σημαντικό έργο, παρότι είχε συμπληρώσει μόνο το 1/4 των όσων σκόπευε να γράψει.
Εξωτερικοί σύνδεσμοι
Κατηγορία:Γερμανοί αστρονόμοι Κατηγορία:Γερμανοί μαθηματικοί Κατηγορία:Αστρονόμοι του 15ου αιώνα
Δημόσιο έλλειμμα
Το δημόσιο έλλειμμα είναι το ποσό κατά το οποίο τα έξοδα της κυβέρνησης υπερβαίνουν τα έσοδα κατά τη διάρκεια ενός έτους.
Χρηματοδότηση του ελλείμματος
Όλα τα κράτη είναι καταρχήν δυνατό να έχουν για οσοδήποτε μακρά και παρατεταμένα χρονικά διαστήματα δημοσιονομικό έλλειμμα στον προϋπολογισμό τους. Αρκεί να τηρούνται συγκεκριμένα ποσοτικά όρια για το έλλειμμα. Το γεγονός αυτό αποτυπώνεται με γλαφυρό τρόπο στη βασική μακροοικονομική ταυτότητα, η οποία δίνεται εδώ χωρίς απόδειξη σε απλοποιημένη μορφή για την περίπτωση μιας κλειστής οικονομίας :
όπου S είναι η συνολική ιδιωτική αποταμίευση κατά τη διάρκεια της χρήσης, δηλαδή η καθαρή αύξηση των καταθέσεων των ατόμων στις τράπεζες από αποταμιεύσεις του ετήσιου εισοδήματος τους,
I είναι οι συνολικές επενδύσεις των ιδιωτικών επιχειρήσεων κατά τη διάρκεια της χρήσης, οι οποίες χρηματοδοτούνται με δάνεια που δίνουν οι τράπεζες στις επιχειρήσεις (μέσω της ρευστότητας που αποκτούν οι τράπεζες από τις αποταμιεύσεις των ατόμων) καθώς και με αύξηση του μετοχικού κεφαλαίου,
G είναι η συνολική ετήσια κρατική δαπάνη,
Τ είναι τα συνολικά ετήσια φορολογικά έσοδα.
Το δεξιό μέλος, G - T, είναι το έλλειμμα του κρατικού προϋπολογισμού. Αυτό χρηματοδοτείται με δάνεια που δίνουν οι τράπεζες (πάλι έμμεσα μέσω της πρόσθετης ρευστότητας που αποκτούν οι τράπεζες από τις αποταμιεύσεις των ατόμων) και άλλοι θεσμικοί επενδυτές αλλά και ιδιώτες προς το κράτος και τα οποία έχουν τη μορφή ομολόγων που εκδίδει το κράτος. Αυτό που έχει σημασία εδώ είναι ότι το έλλειμμα είναι διαφορετικό από μηδέν (δαπάνες κράτους μεγαλύτερες από έσοδα) και ότι σε μια κλειστή οικονομία αυτό χρηματοδοτείται, σε τελική ανάλυση, από την εγχώρια ιδιωτική αποταμίευση. Η βασική μακροοικονομική ταυτότητα αποτυπώνει το γεγονός ότι η συνολική ετήσια αποταμίευση S κατανέμεται σε χρηματοδότηση προς το κράτος (G - T) και χρηματοδότηση προς τις επιχειρήσεις Ι, ή ισοδύναμα οι ενδιάμεσοι χρηματοπιστωτικοί θεσμοί και τα άτομα επιλέγουν να έχουν στα χαρτοφυλάκια τους κατά ένα μέρος κρατικά ομόλογα (κρατικό χρέος) και κατά ένα μέρος μετοχές και χρέος επιχειρήσεων.
Το ισοζύγιο αυτό γίνεται ελαφρά πιο πολύπλοκο αν υπάρχει και εξωτερικό εμπόριο καθώς και διεθνής κίνηση χρηματικών κεφαλαίων, δηλαδή σε μια ανοιχτή οικονομία, όπως για παράδειγμα είναι και η ελληνική. Αλλά τα βασικά μέχρι εδώ καταρχήν ισχύουν. Προκύπτει επιπλέον ότι το έλλειμμα του εξωτερικού εμπορίου συνδέεται άμεσα με το κρατικό έλλειμμα, δηλαδή αύξηση του ενός οδηγεί με μαθηματική ακρίβεια σε αύξηση του άλλου. Ταυτόχρονα η διεθνής κίνηση κεφαλαίων επιτρέπει επιπλέον χρηματοδότηση, τόσο του τομέα των επιχειρήσεων όσο και του κράτους, πέρα της εγχώριας χρηματοδότησης.
Σημειώσεις - Παραπομπές
Κατηγορία:Μακροοικονομική
عجز ميزانية الحكومة Дефицит Бюджетен дефицит Dèficit fiscal Haushaltssaldo Déficit presupuestario Deficito Defizit fa:کسری بودجه Déficit Deficito Defisit Deficit גירעון תקציבי Deficitas Defisit Begrotingstekort 黒字と赤字 Deficyt budżetowy Défice Deficit bugetar Бюджетный дефицит Дефицит Budgetunderskott Bütçe açığı Бюджетний дефіцит Thâm hụt ngân sách 赤字
Το Παιχνίδι της Μίμησης
Το Παιχνίδι της Μίμησης (αγγλικά: The Imitation Game) είναι αμερικανική βιογραφική, θρίλερ, ιστορική ταινία του 2014, σε σκηνοθεσία Μόρτεν Τίλντουμ. Το σενάριο έγραψε ο Γκράχαμ Μουρ και είναι ελαφρώς βασισμένο στη βιογραφία Alan Turing: The Enigma του Άντριου Χότζες. Πρωταγωνιστεί ο Μπένεντικτ Κάμπερμπατς στον ρόλο του Τούρινγκ ενώ συμμετέχουν οι Κίρα Νάιτλι, Μάθιου Γκουντ, Μαρκ Στρονγκ, Τσαρλς Ντανς, Άλεν Λιτς, Μάθιου Μπιρντ και Ρόρι Κινίαρ.
Η ταινία είναι βασισμένη στη ζωή του Βρετανού μαθηματικού, καθηγητή της λογικής, κρυπτογράφου και πρωτοπόρου επιστήμονα υπολογιστών Άλαν Τούρινγκ. Ο Τούρινγκ αποτέλεσε σημαντική φυσιογνωμία της ιστορίας καθώς κατάφερε να σπάσει τον Κωδικό Enigma της Ναζιστικής Γερμανίας, επίτευγμα που βοήθησε τους Συμμάχους να νικήσουν στον Β' Παγκόσμιο Πόλεμο. Παρά τη βοήθεια που προσέφερε όμως, ο Τούρινγκ διώχθηκε ποινικά αργότερα για την ομοφυλοφιλία του. Το σενάριο της ταινίας βρισκόταν στην κορυφή της ετήσιας Μαύρης Λίστας με τα καλύτερα χολιγουντιανά σενάρια που ακόμα δεν έχουν προχωρήσει προς παραγωγή το 2011. Μετά από μια διαδικασία υποβολής προσφορών με πέντε άλλα στούντιο, η Weinstein Company απέκτησε τα δικαιώματα της ταινίας για 7 εκατομμύρια δολάρια το Φεβρουάριο του 2014, το μεγαλύτερο ποσό που δόθηκε ποτέ για δικαιώματα διανομής στην Ευρωπαϊκή Αγορά Κινηματογράφου.
Η παγκόσμια πρεμιέρα της ταινίας πραγματοποιήθηκε στο 41ο Κινηματογραφικό Φεστιβάλ του Τελουρίντ τον Αύγουστο και πήρε μέρος στο 39ο Κινηματογραφικό Φεστιβάλ του Τορόντο τον Σεπτέμβριο, όπου και βραβεύτηκε με το Βραβείο Κοινού Καλύτερης Ταινίας. Κυκλοφόρησε στους κινηματογράφους του Ηνωμένου Βασιλείου στις 14 Νοεμβρίου 2014 και στις 28 Νοεμβρίου 2014 στις Ηνωμένες Πολιτείες. Απέσπασε εξαιρετικά σχόλια από τους κριτικούς με τους περισσότερους να επαινούν την ερμηνεία του Κάμπερμπατς και έγινε μεγάλη εισπρακτική επιτυχία με τις συνολικές εισπράξεις να φτάνουν τα 233,5 εκατομμύρια δολάρια.
Έλαβε οχτώ υποψηφιότητες για Όσκαρ, συμπεριλαμβανομένων Καλύτερης Ταινίας, Σκηνοθεσίας και Α' Ανδρικού Ρόλου για την ερμηνεία του Κάμπερμπατς, κερδίζοντας ένα στην κατηγορία Διασκευασμένου Σεναρίου. Συγκέντρωσε, επίσης, εννέα υποψηφιότητες για BAFTA, πέντε για Χρυσή Σφαίρα και τρεις για τα Βραβεία Σωματείου Αμερικανών Ηθοποιών του 2014.
Πλοκή
Το 1951, οι ντετέκτιβ Νοκ και Στολ ερευνούν τον μαθηματικό Άλαν Τούρινγκ μετά από διάρρηξη που έγινε στο σπίτι του. Κατά τη διάρκεια της ανάκρισης, ο Τούρινγκ διηγείται στον Νοκ για τη δουλειά του στο Μπλέτσλεϊ Παρκ. Το 1939, όταν η Βρετανία κηρύσσει πόλεμο στη Γερμανία, ο Τούρινγκ καταφτάνει στο Μπλέτσλεϊ Παρκ, όπου υπό τη διεύθυνση του Διοικητή Άλαστερ Ντένιστον, παίρνει μέρος στην ομάδα κρυπτογράφων του Χιου Αλεξάντερ, μαζί με τους Τζον Κάιρνκρος, Πίτερ Χίλτον, Κιθ Φέρμαν και Τσαρλς Ρίτσαρντς. Καθώς οι άλλοι κρυπτογράφοι εργάζονται καθημερινά για να σπάσουν τον Κωδικό Enigma της Ναζιστικής Γερμανίας, εντάσεις προκύπτουν με τον Τούρινγκ, ο οποίος σχεδιάζει μια μηχανή με σκοπό να σπάσει τον Κωδικό. Μετά από την άρνηση του Ντένιστον να χρηματοδοτήσει την κατασκευή της μηχανής, ο Τούρινγκ γράφει γράμμα στον Ουίνστον Τσώρτσιλ, ο οποίος τον ορίζει υπεύθυνο της ομάδας και εγκρίνει τη χρηματοδότηση της μηχανής. Ο Τούρινγκ απολύει τους Φέρμαν και Ρίτσαρντς και βάζει ένα δύσκολο σταυρόλεξο στις εφημερίδες σε μια προσπάθειά του να βρει αντικαταστάτες. Η Τζόαν Κλαρκ, μεταπτυχιακή φοιτήτρια του Κέιμπριτζ, λύνει το σταυρόλεξο του Τούρινγκ αλλά οι γονείς της δεν της επιτρέπουν να εργαστεί ανάμεσα σε άνδρες κρυπτογράφους. Ο Τούρινγκ κανονίζει να εργαστεί και να μείνει με τις γυναίκες υπαλλήλους, οι οποίες παρακολουθούν τα μηνύματα του εχθρού.
Κατόπιν υπάρχει μία αναδρομή στο παρελθόν: Το 1927, ο νεαρός Τούρινγκ είναι δυστυχισμένος και καθόλου δημοφιλής στο οικοτροφείο. Αναπτύσσει μια φιλική σχέση με τον Κρίστοφερ Μόρκομ, ο οποίος προκαλεί το ενδιαφέρον του στην κρυπτογραφία και τον οποίο ο Τούρινγκ ερωτεύεται. Πριν ο Τούρινγκ καταφέρει να ομολογήσει την αγάπη του για αυτόν, ο Κρίστοφερ πεθαίνει απροσδόκητα από φυματίωση.
Πίσω στο Μπλέτσλεί Παρκ, η μηχανή του Τούρινγκ, την οποία ονομάζει "Κρίστοφερ", αρχίζει να κατασκευάζεται αλλά αδυνατεί να καθορίσει τις ρυθμίσεις μίας ημέρας της συσκευής Enigma εγκαίρως. Ο Ντένιστον δίνει εντολή να καταστραφεί, και ο Τούρινγκ απολύεται αλλά οι υπόλοιποι κρυπτογράφοι τον υπερασπίζονται, απειλώντας να αποχωρήσουν, αν ο Τούρινγκ φύγει. Αφού η Κλαρκ σχεδιάζει να φύγει προς επιθυμία των γονιών της, ο Τούρινγκ της κάνει πρόταση γάμου, την οποία δέχεται. Κατά τη διάρκεια του αρραβώνα τους, ο Τούρινγκ αποκαλύπτει την ομοφυλοφιλία του στον Κάιρνκρος, ο οποίος τον προειδοποιεί να το κρατήσει μυστικό. Αφού ακούει μια συζήτηση μιας υπαλλήλου σχετική με τα μηνύματα που λαμβάνει, ο Τούρινγκ έχει μια αποκάλυψη, συνειδητοποιώντας ότι μπορεί να προγραμματίσει το Κρίστοφερ να αποκωδικοποιήσει τα γράμματα σε κάθε λέξη, τα οποία ήδη ξέρει ότι υπάρχουν σε συγκεκριμένα μηνύματα. Αφού ρυθμίζει εκ νέου τη μηχανή, γρήγορα αυτή αρχίζει να αποκωδικοποιεί ένα μήνυμα και οι κρυπτογράφοι το γιορτάζουν. Ωστόσο, ο Τούρινγκ γρήγορα συνειδητοποιεί ότι δεν μπορούν να το αναφέρουν και να δράσουν σε κάθε αποκωδικοποιημένο μήνυμα γιατί οι Γερμανοί θα καταλάβουν ότι οι Σύμμαχοι έσπασαν τον Κωδικό Enigma και θα τον αναδιαμορφώσουν.
Την ίδια χρονική περίοδο, ο Τούρινγκ ανακαλύπτει ότι ο Κάιρνκρος είναι Σοβιετικός κατάσκοπος και έρχεται σε αντιπαράθεση μαζί του. Ο Κάιρνκρος απειλεί ότι θα αποκαλύψει την ομοφυλοφιλία του Τούρινγκ, αν αυτός αποκαλύψει το δικό του μυστικό. Όταν ο πράκτορας της ΜΙ-6, Στιούαρτ Μένζις κατηγορεί την Κλαρκ για κατασκοπεία, ο Τούρινγκ αποκαλύπτει ότι ο Κάιρνκρος είναι ο κατάσκοπος αλλά ο Μένζις του λέει ότι το γνωρίζει, καθώς και την πρόθεσή του να χρησιμοποιήσει τον Κάιρνκρος για να διαρρεύσει μηνύματα στους Σοβιετικούς προς όφελός τους. Ζητά από τον Τούρινγκ να τον βοηθήσει. Φοβούμενος για την ασφάλειά της, ο Τούρινγκ ζητά από την Κλαρκ να φύγει από το Μπλέτσλεϊ Παρκ και της λέει ότι είναι ομοφυλόφιλος. Μετά το τέλος του πολέμου, ο Μένζις λέει στους κρυπτογράφους να καταστρέψουν τα πάντα και τους συμβουλεύει να μην ξαναειδωθούν ποτέ και να μην πουν ποτέ και σε κανέναν για το τι έκαναν.
Τη δεκαετία του '50, ο Τούρινγκ καταδικάζεται για απρέπεια και αντί της ποινής φυλάκισης υποβάλλεται σε χημικό ευνουχισμό, ώστε να συνεχίσει το έργο του. Η Κλαρκ τον επισκέπτεται στο σπίτι του και παρατηρεί τη σωματική και ψυχική φθορά του. Του υπενθυμίζει το πώς το έργο του έσωσε ζωές, χρησιμοποιώντας τη φράση που ο Κρίστοφερ είπε κάποτε στον Τούρινγκ, και ο Τούρινγκ στην ίδια: "Μερικές φορές είναι οι άνθρωποι που κανείς δεν φαντάζεται ότι θα κάνουν τα πράγματα που κανένας δεν μπορεί να φανταστεί". Η ταινία τελειώνει λέγοντας ότι ο Τούρινγκ αυτοκτόνησε το 1954 σε ηλικία 41 ετών και ότι το 2013, η Βασίλισσα της Αγγλίας του έδωσε Βασιλική Χάρη και ότι η μηχανή του αποτέλεσε έμπνευση για το σχεδιασμό των σημερινών υπολογιστών.
Παραγωγή
Η Weinstein Company αγόρασε την ταινία για 7 εκατομμύρια δολάρια τον Φεβρουάριο του 2014, το μεγαλύτερο ποσό που δόθηκε ποτέ για δικαιώματα διανομής στην Ευρωπαϊκή Αγορά Κινηματογράφου. Η ταινία είναι, επίσης, αποδέκτης της Κινηματογραφικής Επιχορήγησης του Κινηματογραφικού Φεστιβάλ Τραϊμπέκα, το οποίο χορηγεί στους σκηνοθέτες χρηματοδότηση και τους καθοδηγεί σε σχέση με καινοτόμες ταινίες που ασχολούνται με την επιστήμη, τα μαθηματικά και την τεχνολογία. Ο τίτλος της ταινίας αναφέρεται στο ομότιτλο τεστ του Τούρινγκ, το οποίο ανέλυσε το 1950 στην εργασία του σχετική με την τεχνητή νοημοσύνη με τίτλο "Υπολογίζοντας τις Μηχανές και τη Νοημοσύνη". Η εργασία του ξεκινούσε ως εξής: "Προτείνω να σκεφτούμε την ερώτηση 'Μπορούν οι μηχανές να σκεφτούν;' Η απάντηση θα πρέπει να ξεκινάει με τον ορισμό των λέξεων 'μηχανή' και 'σκέψη'". Ενώ στη συνέχεια προτείνει ένα παιχνίδι, ώστε να αποφύγει αυτούς τους δύσκολους ορισμούς, το οποίο ονομάζει το παιχνίδι της μίμησης.
Μουσική
Τον Ιούνιο του 2014 ανακοινώθηκε ότι ο Αλεξάντρ Ντεσπλά θα έγραφε πρωτότυπη μουσική για την ταινία. Ο Ντεσπλά συνέθεσε και ενορχήστρωσε τη μουσική μέσα σε τρεις εβδομάδες. Το σάουντρακ κυκλοφόρησε από τη Sony Classical στις 24 Νοεμβρίου 2014. Ηχογραφήθηκε από τη Συμφωνική Ορχήστρα του Λονδίνου στο Στούντιο του Άμπεϊ Ρόουντ στο Λονδίνο. Η μουσική της ταινίας υπήρξε και προτεινόμενη για Όσκαρ Καλύτερης Πρωτότυπης Μουσικής, το οποίο τελικά κατέληξε στη μουσική του Ξενοδοχείο Grand Budapest, του οποίου τη μουσική την έγραψε κι αυτή ο Ντεσπλά.
Μάρκετινγκ
Μετά τη Βασιλική Χάρη που δόθηκε στον Τούρινγκ από την κυβέρνηση του Ηνωμένου Βασιλείου στις 24 Δεκεμβρίου 2013, οι δημιουργοί της ταινίας κυκλοφόρησαν την πρώτη επίσημη διαφημιστική φωτογραφία του Κάμπερμπατς στο ρόλο του Τούρινγκ δίπλα στη μηχανή την ίδια μέρα. Την εβδομάδα της επετείου του θανάτου του Τούρινγκ τον Ιούνιο 2014, το περιοδικό Entertainment Weekly κυκλοφόρησε δύο νέες φωτογραφίες με τους χαρακτήρες που υποδύθηκαν οι Κίρα Νάιτλι, Μάθιου Γκουντ, Μάθιου Μπιρντ και Άλεν Λιτς. 102 χρόνια μετά τη γέννηση του Τούρινγκ στις 23 Ιουνίου το περιοδικό Empire κυκλοφόρησε δύο φωτογραφίες με τους Μαρκ Στρονγκ και Τσαρλς Ντανς υποδυόμενοι τους χαρακτήρες τους. Διαφημιστικές φωτογραφίες τραβήχτηκαν από το φωτογράφο Τζακ Ίνγκλις, ο οποίος είχε φωτογραφήσει τον Κάμπερμπατς για την ταινία Κι ο Κλήρος Έπεσε στον Σμάιλι (Tinker Tailor Soldier Spy, 2011).
Οι εκδοτικοί τύποι Princeton University Press και Vintage Books κυκλοφόρησαν εκ νέου εκδόσεις της βιογραφίας Alan Turing: The Enigma του Άντριου Χότζες το Σεπτέμβριο του 2014. Το πρώτα βρετανικά και αμερικανικά τρέιλερ κυκλοφόρησαν στις 22 Ιουλίου 2014. Η διεθνής πρώτη αφίσα κυκλοφόρησε στις 18 Σεπτεμβρίου 2014 με το tagline "Το αληθινό αίνιγμα ήταν ο άνδρας που έσπασε τον κώδικα" (The true enigma was the man who cracked the code). Η επίσημη ιστοσελίδα της ταινίας theimitationgamemovie.com επιτρέπει στους επισκέπτες να ξεκλειδώσουν αποκλειστικό υλικό λύνοντας σταυρόλεξα που έφτιαξε ο Τούρινγκ. Η Google που ήταν ο σπόνσορας της πρεμιέρας της ταινίας στη Νέα Υόρκη προκήρυξε διαγωνισμό με τον τίτλο "The Code-Cracking Challenge" στις 23 Νοεμβρίου 2014. Ήταν ένας διαγωνισμός ικανοτήτων όπου οι συμμετέχοντες έπρεπε να σπάσουν έναν κώδικα που έφτιαξε η Google. Τα βραβεία δόθηκαν στον συμμετέχοντα που έσπασε τον κώδικα γρηγορότερα. Στις 27 Νοεμβρίου 2014, μετά την κυκλοφορία της ταινίας στις Ηνωμένες Πολιτείες, η εφημερίδα The New York Times αναδημοσίευσε το πρωτότυπο σταυρόλεξο του 1942 από την εφημερίδα The Daily Telegraph, το οποίο χρησιμοποιήθηκε στη στρατολόγηση κρυπτογράφων στο Μπλέτσλεϊ Παρκ κατά τη διάρκεια του Β' Παγκοσμίου Πολέμου.
Η Weinstein Company ξεκίνησε μια online καμπάνια στις 2 Ιανουαρίου 2015, στην οποία ηγέτες του τομέα της τεχνολογίας, του στρατού, της ακαδημαϊκής κοινότητας και LGBTQ ομάδες (όλοι επηρεασμένοι από τη ζωή και τα επιτεύγματα του Τούρινγκ) έκαναν δηλώσεις για την προώθηση της ταινίας καθώς και της κληρονομιάς του Τούρινγκ. Η Διευθύνων Σύμβουλος της Yahoo! Μαρίζα Μάιερ, ο Διευθύνων Σύμβουλος της Netflix Ριντ Χέιστινγκς, ο Πρόεδρος της Google Έρικ Σμιντ, ο Διευθύνων Σύμβουλος του Twitter Ντικ Κόστολο, ο συνιδρυτής της PayPal Μαξ Λέβτσιν, ο Διευθύνων Σύμβουλος του YouTube Σούζαν Γουοτζσίκι και ο ιδρυτής της Wikipedia Τζίμι Γουέιλς όλοι έκαναν δηλώσεις προς τιμήν του Τούρινγκ. Δηλώσεις έκαναν επίσης ηγέτες του ΛΟΑΤ, ανάμεσά τους ο Προέδρος Εκστρατείας Ανθρωπίνων Δικαιωμάτων Τσαντ Γκρίφιν και η Διευθύνων Σύμβουλος της ΛΟΑΤ Σάρα Κέιτ Έλις καθώς και στρατιωτικοί ηγέτες όπως ο Υπουργός Άμυνας των Ηνωμένων Πολιτειών Ρόμπερτ Γκέιτς.
Κινηματογραφική κυκλοφορία
Η ταινία έκανε την παγκόσμια πρεμιέρα της στο 41ο Telluride Film Festival, στο Κολοράντο, τον Αύγουστο του 2014, ενώ έπαιξε και στο 39ο Διεθνές Φεστιβάλ Τορόντο, τον Σεπτέμβριο του ίδιου χρόνου. Η ευρωπαϊκή πρεμιέρα της ταινίας έγινε στο 58ο BFI London Film Festival, τον Οκτώβριο του 2014. Αρχής γενομένης της 28ης Νοεμβρίου, ξεκίνησε μία περιορισμένη προβολή της ταινίας στις ΗΠΑ. Εντούτοις, η πρεμιέρα του στις αίθουσες των κινηματογράφων έγινε στις 14 Νοεμβρίου του 2014, στο Ηνωμένο Βασίλειο.
Home media
Το The Imitation Game κυκλοφόρησε στις 31 Μαρτίου του 2015, στις ΗΠΑ, σε δύο φορμάτ: σε δίσκο DVD και σε δίσκο Blu-ray.
Box office
Με προϋπολογισμό 14.000.000 δολάρια, η ταινία Το Παιχνίδι της Μίμησης κυκλοφόρησε σε περιορισμένο κύκλωμα αιθουσών και έκανε άνοιγμα τριημέρου στην 8η θέση με 7,9 εκατομμύρια δολάρια με τις συνολικές εισπράξεις στο αμερικανικό box office να ανέρχονται στα 91,1 εκατομμύρια δολάρια. Στο Ηνωμένο Βασίλειο άνοιξε στη 2η θέση με 4,2 εκατομμύρια δολάρια ενώ τα συνολικά έσοδα έφτασαν τα 23,7 εκατομμύρια δολάρια. Στον υπόλοιπο κόσμο συγκέντρωσε 142,4 εκατομμύρια δολάρια. Παγκοσμίως απέφερε 233,5 εκατομμύρια δολάρια.
Κριτικές
Το περιοδικό TIME κατέταξε την ερμηνεία του Κάμπερμπατς στην πρώτη θέση των 10 κορυφαίων ερμηνειών του 2014, με τον κριτικό Ρίτσαρντ Κόρλις να αποκαλεί την ερμηνεία του Κάμπερμπατς "ο πιο παράξενος, ολοκληρωμένος, ο πιο "Κάμπερμπατς" χαρακτήρας μέχρι τώρα... δεν παίζει τον Τούρινγκ τόσο πολύ όσο ζει μέσα του, γενναία και με κατανόηση αλλά χωρίς διαμεσολάβηση". Η εφημερίδα Los Angeles Times κήρυξε τον Τούρινγκ "ο ρόλος της καριέρας του Κάμπερμπατς", ενώ οι The New York Times έγραψαν ότι είναι "ένα από τα ωραιότερα δείγματα υποκριτικής του κινηματογράφου". Το περιοδικό Rolling Stone έγραψε ότι ο ηθοποιός "δίνει μια εκρηκτική, συναισθηματική περίπλοκη ερμηνεία" ενώ ο κριτικός Κλέιτον Ντέιβις δήλωσε ότι "είναι μια ερμηνεία που θα αφήσει εποχή... αποδεικνύοντας ότι είναι ένας από του καλύτερους ηθοποιούς που εργάζονται σήμερα." Το Variety έγραψε για την ερμηνεία του Κάμπερμπατς "αριστουργηματική... παρακολουθείς ένα θαύμα" ενώ το BBC τη χαρακτήρισε "συναισθηματικά προσαρμοσμένη στην τελειότητα". Το περιοδικό Time Out έγραψε "είναι μια χειμαρρώδης ερμηνεία του Κάμπερμπατς: θα αποκρυπτογραφήσετε τη δουλειά του πολύ μετά τους τίτλους τέλους". Η εφημερίδα USA Today έγραψε ότι "είναι η λεπτή, στοιχειωτική ερμηνεία του Κάμπερμπατς που αφήνει τη μεγαλύτερη εντύπωση". Το Hollywood Reporter έγραψε ότι "το αναμφισβήτητο highlight της ταινίας είναι ο Κάμπερμπατς, του οποίου το χάρισμα, αφοπλιστικά διαμορφωμένο από εκκεντρικότητες, είναι το ταλέντο να υποδεικνύει ένα μυαλό που δεν βρίσκεται ποτέ σε κατάσταση ηρεμίας και έχει την ικανότητα να υποδύεται ταυτόχρονα τη φυσική παραξενιά και την ελκυστικότητα που συνδυασμένες δημιουργούν ένα αξιόπιστο πορτραίτο μιας ιδιοφυΐας". Ο κριτικός Ρότζερ Φρίντμαν έγραψε στο τέλος της κριτικής του ότι "Ο Κάμπερμπατς μπορεί να είναι ότι κοντινότερο έχουμε σε έναν αληθινό απόγονο του Σερ Λόρενς Ολίβιε".
Η εφημερίδα The Guardian αν και επαίνεσε τις ερμηνείες των Κάμπερμπατς και Νάιτλι, έγραψε ότι "η ταινία είναι πολύ στερεότυπη και προσπαθεί να διασφαλίσει ότι πέρασε το μήνυμά της για τη διαφορετικότητα". Η εφημερίδα The Telegraph έγραψε ότι "είναι μια ταινία σχετικά με μια ανθρώπινη αριθμομηχανή η οποία αισθάνεται... υπερβολικά υπολογισμένη". Μερικοί κριτικοί επίσης εξέφρασαν ανησυχίες σχετικά με την έλλειψη σκηνών σεξ στην ταινία για να επισημάνουν την ομοφυλοφιλία του Τούρινγκ. Ο Βρετανός ιστορικός Άλεξ βον Τάνζελμαν, γράφοντας στη Guardian το Νοέμβριο του 2014, επισήμανε πολλές ιστορικές ανακρίβειες που είχε η ταινία, λέγοντας: "Ιστορικά, η ταινία είναι ένα αλλοιωμένο χάος σε μια σωρό από αδιάσπαστους κώδικες". Ο δημοσιογράφος Κρίστιαν Κάριλ επίσης βρήκε αρκετές ιστορικές ανακρίβειες, περιγράφοντας την ταινία ως "μια παράξενη αποχώρηση από την ιστορία". Το περιοδικό Slate σύγκρινε την ταινία με τη βιογραφία που βασίστηκε, γράφοντας "Ανακάλυψα ότι η ταινία παίρνει τεράστιες ελευθερίες σε σχέση με την πρώτη ύλη της, προσθέτοντας διαμάχη εκεί που δεν υπήρξε, εφευρίσκοντας εντελώς πλασματικούς χαρακτήρες, αλλάζοντας τη χρονολογική σειρά των γεγονότων και παραποιώντας τη φύση της δουλειάς του Τούρινγκ στο Μπλέτσλεϊ Παρκ". Το περιοδικό Science News έγραψε "όπως και άλλες τόσες χολιγουντιανές βιογραφίες, παίρνει κάποιες μεγάλες καλλιτεχνικές άδειες, οι οποίες είναι απογοητευτικές επειδή η πραγματική ιστορία του Τούρινγκ είναι τόσο συναρπαστική".
Οικογένεια Τούρινγκ
Παρά τις πρώτες επιφυλάξεις, η ανιψιά του Τούρινγκ, Ίνα Πέιν είπε στον Άλαν Μπέσγουικ του BBC Radio Manchester ότι "η ταινία τίμησε πραγματικά τον θείο μου" αφού παρακολούθησε την ταινία στο Κινηματογραφικό Φστιβάλ του Λονδίνου τον Οκτώβριο του 2014. Στην ίδια συνέντευξη, ο ανιψιός του Τούρινγκ, Ντέρμοτ Τούρινγκ δήλωσε ότι ο Κάμπερμπατς "είναι η τέλεια επιλογή.... δεν θα μπορούσα να σκεφτώ κάποιον καλύτερο". Ο Τζέιμς Τούρινγκ, ανιψιός του Τούρινγκ, είπε ότι "ο Κάμπερμπατς ξέρει πράγματα που εγώ δεν γνώριζα ποτέ πριν. Η γνώση που έχει για τον Άλαν είναι εκπληκτική".
Κοινωνική δράση
Στις 23 Ιανουαρίου 2015, ο ακτιβιστής Στίβεν Φράι μαζί με τον Χάρβεϊ Γουάινστιν και τον Μπένεντικτ Κάμπερμπατς ξεκίνησαν μια εκστρατεία για να χορηγηθεί χάρη σε 49.000 ομοφυλόφιλους άνδρες, οι οποίοι καταδικάστηκαν βάσει του ίδιου νόμου που οδήγησε τον Τούρινγκ σε χημικό ευνουχισμό. Ο Φράι δήλωσε: "Ήταν σωστό στον Άλαν Τούρινγκ να δοθεί χάρη επειδή ήταν μια ιδιοφυΐα όταν περίπου 50 με 70 χιλιάδες άλλοι άνδρες φυλακίστηκαν, ευνουχίστηκαν χημικά, καταστράφηκαν οι ζωές τους ή όντως αυτοκτόνησαν εξαιτίας των νόμων που έκαναν τον Τούρινγκ να υποφέρει; Υπάρχει μια γενική αίσθηση ότι αν σε αυτόν χορηγηθεί χάρη, τότε ίσως το ίδιο πρέπει να ισχύσει και για τους υπόλοιπους άνδρες, τα ονόματα των οποίων καταστράφηκαν στη διάρκεια της ζωής τους, αλλά που έχουν ακόμα οικογένειες. Ήταν ένας σκληρός, κακόβουλος και τρομακτικός νόμος και ένας νόμος που επέτρεψε τόσο εκβιασμό και τόση δυστυχία και τόση αγωνία. Ο Τούρινγκ στέκεται ως μια συμβολική φιγούρα της δικής του εποχής όπως στεκόταν και ο Όσκαρ Γουάιλντ."
Ο Κάμπερμπατς τάχθηκε υπέρ της χορήγησης βασιλικής χάρης στους ομοφυλόφιλους άνδρες που καταδικάστηκαν από τους νόμους του Ηνωμένου Βασιλείου για ομοφυλοφιλικές πράξεις λέγοντας: "Ο Άλαν Τούρινγκ όχι μόνο διώχθηκε, αλλά αναμφισβήτητα πείστηκε να δώσει τέλος στη ζωή του, από μία κοινωνία που τον αποκάλεσε εγκληματία επειδή απλά αναζήτησε την αγάπη που άξιζε, όπως όλοι οι άνθρωποι αξίζουν. 60 χρόνια μετά, η ίδια κυβέρνηση, ισχυρίστηκε ότι τον 'συγχώρεσε' δίνοντάς του χάρη. Αυτό το βρίσκω λυπηρό, επειδή οι πράξεις του Τούρινγκ δεν χρειάζονταν συγχώρεση - οι δικές τους όμως ναι - και οι άλλοι 49.000 άνδρες που διώχθηκαν ποινικά αξίζουν το ίδιο." Ο Τσαντ Γκρίφιν, πρόεδρος της Εκστρατείας Ανθρωπίνων Δικαιωμάτων (Human Rights Campaign) πρόσφερε την υποστήριξή του λέγοντας: ''"Πάνω από 49.000 ομοφυλόφιλοι άνδρες και γυναίκες διώχθηκαν ποινικά στην Αγγλία κάτω από τον ίδιο νόμο. Στον Τούρινγκ χορηγήθηκε χάρη από την Βασίλισσα Ελισάβετ Β' το 2013. Στους υπόλοιπους όμως όχι. Τιμήστε την ταινία. Τιμήστε αυτόν τον άνδρα. Και τιμήστε την κίνηση να δικαιωθούν οι υπόλοιποι 49.000." Την καμπάνια υποστήριξαν επίσης ο ακτιβιστής Πίτερ Τάτσελ, το λάιφσταϊλ γκέι περιοδικό Attitude'' και άλλες φιγούρες υψηλού προφίλ της γκέι κοινότητας.
Διαμάχη
Μιλώντας στο Empire, ο σκηνοθέτης Μόρτεν Τίλντουμ εξέφρασε την απόφασή του να αναλάβει το πρότζεκτ: "Είναι μια τόσο περίπλοκη ιστορία. Ήταν το στοιχείο των γκέι δικαιωμάτων, αλλά επίσης το πως οι ιδέες του Τούρινγκ έμειναν κρυφές και πόσο απίστευτα σημαντική ήταν η δουλειά του κατά τη διάρκεια του πολέμου, για την οποία ποτέ δεν πήρε τα εύσημα". Σε μια συνέντευξή του στο GQ UK, ο ηθοποιός Μάθιου Γκουντ δήλωσε ότι "Το σενάριο εστιάζει στη ζωή του Τούρινγκ και πως ως έθνος τον γιορτάσαμε ως ήρωα ευνουχίζοντάς τον χημικά επειδή ήταν ομοφυλόφιλος". Επιπλέον, οι παραγωγοί της ταινίας επίσημα δήλωσαν: "Δεν υπάρχει - και δεν υπήρξε ποτέ - μια εκδοχή του σεναρίου όπου ο Άλαν Τούρινγκ δεν είναι ομοφυλόφιλος και ούτε συμπεριλάβαμε ποτέ φανταστικές σκηνές σεξ". Τον Ιανουάριο του 2015 σε συνέντευξή του στην εφημερίδα The Huffington Post, ως απάντηση για τα παράπονα σχετικά με το επίπεδο ιστορικής ακρίβειας της ταινίας, ο σεναριογράφος Γκράχαμ Μουρ είπε: "Όταν χρησιμοποιείς τη γλώσσα του 'ελέγχω τα γεγονότα' για να μιλήσεις για μια ταινία, νομίζω ότι παρεξηγείς το πως λειτουργεί η τέχνη. Δεν ελέγχεις τα γεγονότα στον πίνακα 'Water Lilies' του Μονέ. Δεν μοιάζουν έτσι τα νούφαρα αλλά έτσι είναι η αίσθηση του να βιώνεις πως τα νούφαρα αισθάνονται. Αυτός είναι ο στόχος του πίνακα". Στην ίδια συνέντευξη, ο σκηνοθέτης Τίλντουμ δήλωσε: "Πολλές ιστορικές ταινίες μερικές φορές μοιάζουν με σελίδα της Wikipedia στην οθόνη, σαν να απαγγέλεις 'και μετά έκανε αυτό, και μετά αυτό και μετά κάτι άλλο' - μοιάζει με συλλογή με τις μεγαλύτερες επιτυχίες. Θέλαμε η ταινία να έχει συναίσθημα και πάθος. Ο στόχος μας ήταν να σας δώσουμε 'Πώς είναι ο Άλαν Τούριγκ; Ποια είναι η ιστορία του; Πώς είναι να είσαι ο Άλαν Τούρινγκ; Μπορούμε να δημιουργήσουμε την εμπειρία του Τούρινγκ για να ένα κοινό βασισμένη στη ζωή του;'"
Ιστορικά γεγονότα
Στην ταινία, η εργασία που γινόταν στο Μπλέτσλεϊ Παρκ ήταν η προσπάθεια μιας μικρής ομάδας κρυπτογράφων οι οποίοι αντιμετωπίζουν εμπόδια στα πρώτα χρόνια του πολέμου μέχρι μια ξαφνική σημαντική ανακάλυψη που τους επέτρεψε να σπάσουν τον Κωδικό Enigma. Στην πραγματικότητα πρόοδος επιτεύχθηκε από την αρχή του πολέμου το 1939 και χιλιάδες άνθρωποι δούλευαν στο πρότζεκτ μέχρι το τέλος του πολέμου το 1945. Κατά τη διάρκεια του πολέμου υπήρξαν ανακαλύψεις και προβλήματα όταν το σχέδιο ή η χρήση των γερμανικών μηχανών Enigma άλλαξαν και οι κρυπτογράφοι στο Μπλετσλεϊ Παρκ έπρεπε να προσαρμοστούν. Ανακριβής είναι και η ονομασία της μηχανής ως "Κρίστοφερ" από τον παιδικό φίλο του Τούρινγκ. Στην πραγματικότητα, η ηλεκτρομηχανική μηχανή ονομαζόταν "Bombe". Ο Πολωνός κρυπτογράφος Μάριαν Ρεγιέβσκι σχεδίασε μια μηχανή το 1938 και την ονόμασε "bomba kryptologiczna" η οποία εκμεταλλευόταν μια ειδική αλλά προσωρινή αδυναμία στις γερμανικές διαδικασίες λειτουργίας. Μια νέα μηχανή με διαφορετική στρατηγική σχεδιάστηκε από τον Τούρινγκ (με μια σημαντική συμβολή από τον μαθηματικό Γκόρντον Γουέλτσμαν, που δεν αναφέρθηκε στην ταινία) το 1940. Περισσότερες από 200 βρετανικές Bombes κατασκευάστηκαν κάτω από την επίβλεψη του Χαρολντ Κιν της βρετανικής εταιρίας ΒΤΜ.
Σε μια σκηνή της ταινίας η ομάδα κρυπτογράφων αποφασίζει να μην χρησιμοποιήσει τους σπασμένους κώδικες για να σταματήσει μια γερμανική εισβολή σε μία φάλαγγα στην οποία υπηρετεί ο αδερφός ενός εκ των κρυπτογράφων (Πίτερ Χίλτον), με σκοπό να κρύψουν το γεγονός ότι κατάφεραν να σπάσουν τον Κωδικό Enigma. Στην πραγματικότητα, ο Χίλτον δεν είχε αδερφό και αποφάσεις σχετικές με το πότε και αν θα χρησιμοποιούσαν δεδομένα μυστικών πληροφοριών παίρνονταν από πολύ υψηλότερα διοικητικά επίπεδα. Η σκηνή όπου ο Τούρινγκ γράφει γράμμα στον Τσώρτσιλ με σκοπό να πάρει τον έλεγχο της ομάδας και να πάρει τη χρηματοδότηση για τη μηχανή αποκρυπτογράφησης. Στην πραγματικότητα ο Τούρινγκ μαζί με άλλους συναδέρφους, συμπεριλαμβανομένου και του Χιου Αλεξάντερ, έγραψαν το γράμμα στον Τσώρτσιλ σε μια προσπάθειά τους να σταλούν περισσότεροι διοικητικοί πόροι στο Μπλέτσλεϊ Παρκ, κάτι που ο Τσώρτσιλ αμέσως ενέκρινε. Άλλη μια ιστορική ανακρίβεια είναι η εμφάνιση του αεροσκάφους Dornier Do 17 να εκτελεί μια αναγνωριστική αποστολή εναντίον των Συμμάχων. Στην πραγματικότητα, τα Do 17 είχαν πολύ μικρή εμβέλεια για να εκτελέσουν αναγνωριστική αποστολή στον Ατλαντικό. Ο ρόλος αυτός εκτελούταν από αεροσκάφη μεγάλου βεληνεκούς όπως το Focke-Wulf Fw 200 Condor.
Η προσωπικότητα του Τούρινγκ και η προσωπική ζωή του
Υπήρξε μια υπερβολή στις κοινωνικές δυσκολίες του Τούρινγκ σε βαθμό η ταινία να τον απεικονίζει με σύνδρομο Άσπεργκερ ή ότι άγγιζε το φάσμα του αυτισμού. Ενώ αρκετοί συγγραφείς και ερευνητές έχουν προσπαθήσει να δώσουν μια τέτοια διάγνωση στον Τούριγκ και αληθεύει ότι είχε κάποιες εκκεντρικότητες, η σχεδόν απεικόνιση του Τούρινγκ με σύνδρομο Άσπεργκερ - ένας διανοούμενος σνομπ χωρίς φίλους, καμία αίσθηση του πως να συνεργαστεί με άλλους και καμία κατανόηση του χιούμορ - φέρει μικρή σχέση με τον πραγματικό Τούριγκ, ο οποίος είχε φίλους, είχε θεωρηθεί ότι είχε αίσθηση του χιούμορ και είχε καλές σχέσεις με τους συνάδερφούς του. Αμφισβητίσημες είναι και οι σκηνές σχετικά με τον παιδικό φίλο του Τούρινγκ, συμπεριλαμβανομένων και εκείνων στις οποίες ο Τούρινγκ έμαθε για την αρρώστια και το θάνατο του Κρίστοφερ Μόρκομ. Η σύλληψη του Τούρινγκ το 1951 και ο ντετέκτιβ που τον υποπτευόταν ως Ρώσο κατάσκοπο μέχρι την κατάθεση του Τούρινγκ όπου ομολογεί την ιστορία του ως κρυπτογράφος καθώς και την ομοφυλοφιλία του. Στην πραγματικότητα η σύλληψη του Τούρινγκ έγινε το 1952. Ο ντετέκτιβ καθώς και η κατάθεση που του έδωσε ο Τούρινγκ είναι όλα πλασματικά. Ο Τούρινγκ ερευνήθηκε για την ομοφυλοφιλία του μετά από μια διάρρηξη που έγινε στο σπίτι του και ποτέ δεν ερευνήθηκε για κατασκοπεία.
Προσωπικότητες και ενέργειες άλλων χαρακτήρων
Η απεικόνιση του Διοικητή Ντένιστον ως αυστηρό αξιωματικό, δεσμευμένο με στρατιωτική σκέψη και πρόθυμο να σταματήσει τη λειτουργία της αποκρυπτογραφικής μηχανής όταν αυτή αποτυγχάνει να δώσει αποτελέσματα. Τα εγγόνια του Ντένιστον δήλωσαν ότι η ταινία παίρνει μια αδικαιολόγητη αλλαγή στη μνήμη του παππού τους δείχνοντάς τον ως έναν άνθρωπο που εμποδίζει το έργο του Τούρινγκ. Είπαν ότι ο παππούς τους είχε μια εντελώς διαφορετική ιδιοσυγκρασία από αυτή που έδειξε η ταινία και υποστήριζε πλήρως τη δουλειά των κρυπτογράφων. Δεν υπάρχει καμία καταγραφή αλληλεπίδρασης μεταξύ των Τούρινγκ και Ντένιστον, όπως απεικονίζει η ταινία. Ο Τούρινγκ είχε πάντα το σεβασμό των άλλων και θεωρούνταν ένας από τους καλύτερους κρυπτογράφους στο Μπλέτσλεϊ Παρκ. Η επαφή του με το Στούαρτ Μένζις, επικεφαλής της Μυστικής Υπηρεσίας Πληροφοριών. Δεν υπάρχει καμία καταγραφή όπου ο Τούρινγκ ήρθε σε επαφή με τον Μένζις όσο καιρό βρισκόταν στο Μπλέτσλεϊ Παρκ. Το μέρος της πλοκής της ταινίας σχετικά με την κατασκοπεία και το συνάδερφο του Τούρινγκ, Τζον Κάιρνκρος. Οι Τούρινγκ και Κάιρνκρος δούλευαν σε διαφορετικά τμήματα στο Μπλέτσλεϊ Παρκ και δεν υπάρχουν στοιχεία ότι γνωρίστηκαν ποτέ. Ο ιστορικός βον Τάνζελμαν εκνευρίστηκε από αυτή την πλοκή (στην οποία ο Τούρινγκ εκβιάστηκε να μην αποκαλύψει τον Κάιρνκρος ως κατάσκοπο), γράφοντας: "Η δημιουργική άδεια είναι ένα πράγμα αλλά να συκοφαντείς τη φήμη ενός σπουδαίου άνδρα - ενώ αποδέχεσαι την άσχημη προκατάληψη της δεκαετίας του '50 ότι οι ομοφυλόφιλοι άνδρες αποτελούσαν αυτομάτως κίνδυνο ασφαλείας - είναι άλλο θέμα."
Εξωτερικοί σύνδεσμοι
Κατηγορία:Ταινίες του 2014 Κατηγορία:Αγγλόφωνες ταινίες Κατηγορία:Άλαν Τούρινγκ Κατηγορία:Αμερικανικές ταινίες Κατηγορία:Αμερικανικές ταινίες συσχετιζόμενες με ΛΟΑΤ Κατηγορία:Αμερικανικές πολεμικές δραματικές ταινίες Κατηγορία:Αμερικανικές δραματικές θρίλερ ταινίες Κατηγορία:Αμερικανικές βιογραφικές ταινίες Κατηγορία:Ταινίες Β΄ Παγκοσμίου Πολέμου Κατηγορία:Ταινίες βασισμένες σε βιογραφίες Κατηγορία:Ταινίες με μουσική σύνθεση Αλεξάντρ Ντεσπλά Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Διασκευασμένου Σεναρίου Κατηγορία:Ταινίες παραγωγής The Weinstein Company Κατηγορία:Ταινίες παραγωγής StudioCanal Κατηγορία:Ταινίες γυρισμένες στην Αγγλία Κατηγορία:Ταινίες βασισμένες σε πραγματικά γεγονότα (Β΄ Παγκόσμιος Πόλεμος) Κατηγορία:Ταινίες με θέμα την αναπηρία
Βίλα Νόβα Ατλέτικο Κλούμπε
Η Βίλα Νόβα Ατλέτικο Κλούμπε είναι μια βραζιλιάνικη, ποδοσφαιρική ομάδα από την Nova Lima, Μίνας Ζεράις. Ιδρύθηκε στις 28 Ιουνίου 1908. Έδρα της ποδοσφαιρικής ομάδας είναι το Castor Cifuentes, χωρητικότητας 15000 θεατών. Συμμετέχει στη Campeonato Brasileiro Série D.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1908 Κατηγορία:Βίλα Νόβα Ατλέτικο Κλούμπε Κατηγορία:Ποδοσφαιρικές ομάδες Βραζιλίας
Θάνατοι τον Ιανουάριο του 2019
Παραπομπές
01
Ελίζαμπεθ Ίντσμπολντ
Βιογραφικά στοιχεία
Σε ηλικία 8 ετών η Ελίζαμπεθ έχασε τον πατέρα της και όταν ενηλικιώθηκε, τον Απρίλιο του 1772, πήγε στο Λονδίνο για να γίνει ηθοποιός, παρότι είχε δυσκολία στην ομιλία, καθώς ο αδελφός της Τζωρτζ είχε γίνει ηθοποιός εκεί από το 1770. Δύο μήνες αργότερα, τον Ιούνιο, συμφώνησε να παντρευτεί τον ηθοποιό Τζόζεφ `Ιντσμπολντ (1735–1779), πιθανώς και για προστασία. Ο γάμος τους αναφέρεται ότι είχε δυσκολίες. Για 4 χρόνια το ζεύγος περιόδευσε στη Σκωτία με τον θίασο West Digges. Το 1776 εγκαταστάθηκαν στο Λίβερπουλ και η Ελίζαμπεθ συνάντησε εκεί τη μεγάλη ηθοποιό Σάρα Σίντονς και τον αδελφό και ομότεχνό της, Τζων Φίλιπ Κεμπλ, οι οποίοι έγιναν σημαντικοί φίλοι της. Οι `Ιντσμπολντ μετακόμισαν στη συνέχεια στο Κάντερμπερι και στο Γιόρκσιαρ. Μετά τον θάνατο του συζύγου της, η Ελίζαμπεθ συνέχισε την ηθοποιία, άρχισε όμως να συγγράφει και δικά της έργα.
Μεταξύ του 1784 και του 1805, 19 από τα θεατρικά της έργα ανεβάστηκαν σε θέατρα του Λονδίνου. Επρόκειτο για κωμωδίες, αισθηματικά δράματα και φάρσες. 18 από τα θεατρικά έργα της δημοσιεύθηκαν, παρότι έγραψε αρκετά περισσότερα: ο ακριβής αριθμός τους εκτιμάται σήμερα από διάφορους ειδικούς μεταξύ του 21 και του 23, ορισμένα ωστόσο ήταν διασκευές γαλλικών έργων. Συνέγραψε επίσης και δύο μυθιστορήματα, που γνώρισαν πολλές εκδόσεις. Επιδόθηκε όμως και στην κριτική. Μία τετράτομη αυτοβιογραφία της καταστράφηκε από την ίδια πριν τον θάνατό της, αλλά άφησε κάποια από τα ημερολόγιά της, που φυλάσσονται σήμερα στη Folger Shakespeare Library και δημοσιεύθηκαν μετά το 2000.
Οι ριζοσπαστικές πολιτικές απόψεις της διαφαίνονται ευκολότερα από τα μυθιστορήματά της, εξαιτίας του περιοριστικού περιβάλλοντος των θεατρικών επιχειρηματιών της εποχής. Η Ελίζαμπεθ `Ιντσμπολντ απεβίωσε στο Κένσινγκτον του Λονδίνου σε ηλικία 68 ετών.
Μετά το 1980 περίπου η `Ιντσμπολντ προσέλκυσε το αυξανόμενο ενδιαφέρον της κριτικής, ιδιαίτερα όσων ενδιαφέρονται για τη γυναικεία συγγραφή.
Τα έργα της
Μυθιστορήματα
Κριτικό έργο
Κείμενα
Κατηγορία:Άγγλοι συγγραφείς Κατηγορία:Άγγλοι θεατρικοί συγγραφείς Κατηγορία:Αγγλίδες ηθοποιοί θεάτρου
Σίκινος
Η Σίκινος είναι ένα κυκλαδίτικο νησί του Αιγαίου Πελάγους, που βρίσκεται μεταξύ των νήσων Φολέγανδρου και Ίου και σε απόσταση 14 και 10 μίλια αντίστοιχα. Από τον Πειραιά απέχει 102 μίλια, περίπου 8 ώρες.
Η Σίκινος έχει τρεις οικισμούς: την Αλοπρόνοια, το Χωριό και το Κάστρο. Αλοπρόνοια (Άνω-Πρόνοια) ονομάζεται το μικρό λιμάνι της Σικίνου. Στον παραθαλάσσιο οικισμό της Αλοπρόνοιας υπάρχει σουπερμάρκετ, ξενοδοχεία και ενοικιαζόμενα δωμάτια, καφενεία και μπαράκια. Από εδώ ξεκινάει το λεωφορείο για τη Χώρα και την Επισκοπή και το καΐκι για τις εκδρομές στις απομακρυσμένες παραλίες της Σικίνου.
Το Κάστρο, χτισμένο στο χείλος του γκρεμού 280 μέτρα πάνω από τη θάλασσα, είναι παλιός οχυρωμένος οικισμός του 15ου αιώνα. Εκεί βρίσκεται η πλατεία, το δημαρχείο, το ιατρείο, τα μαγαζιά, τα σχολεία και τα καφενεία. Στην άκρη του Κάστρου βρίσκονται τα σχολεία της Νήσου Σικίνου, το νηπιαγωγείο, το διθέσιο δημοτικό σχολείο το Γυμνάσιο με Λ.Τ.. Στην εκκλησία της Παντάνασσας υπάρχει επίχρυσο ξυλόγλυπτο τέμπλο. Στην εικόνα δεξιά φαίνεται ο ναός της Επισκοπής ο οποίος απέχει από το κέντρο του νησιού περίπου 4 χιλιόμετρα και χρησιμοποιήθηκε σαν χριστιανικός ναός στα πρώτα χριστιανικά χρόνια της Σικίνου. Ένα από τα κύρια χαρακτηριστικά της Σικίνου είναι τα ξωκκλήσια της, 61 τον αριθμό. Υπάρχουν και έξι βυζαντινοί ναοί (ανήκουν στον τύπο της απλής μονόκλιτης καμαρόσκεπης βασιλικής) με τοιχογραφίες του 13ου και του 14ου αιώνα. Πρόκειται για τον Άγιο Νικόλαο στις Ράχες Κατέργου, την Παναγία στη Συκιά κοντά στην Αλοπρόνοια, το Χριστό ή Μεταμόρφωση του Σωτήρος κοντά στη Xώρα, τον Άγιο Στέφανο κοντά στο Χωριό, την Αγία Άννα, παρεκκλήσι της Επισκοπής, και τον Άγιο Γεώργιο κοντά στην Επισκοπή.
Μυθολογία
Σύμφωνα με την Ελληνική Μυθολογία η νήσος Σίκινος έλαβε το όνομά της από τον Σίκινο τον γιο του Θόαντα, βασιλιά της Λήμνου, και εγγονού του Βάκχου και της Αριάδνης που διέμεναν στη Νάξο. Η Υψιπύλη προσπαθώντας να σώσει τον γιο της Θόαντα από τις Λήμνιες γυναίκες που προκάλεσαν τη σφαγή των συζύγων τους τον έκρυψε μέσα σε ξύλινη λάρνακα (κιβώτιο) και τον έριξε στη θάλασσα. Παρασυρόμενη η λάρνακα αυτή από τα κύματα εκβράστηκε στη Σίκινο όπου οι αλιείς της περιοχής έσωσαν τον Θόαντα. Εκεί ο Θόας νυμφεύθηκε την εγχώρια νύμφη Νηΐδα με την οποία και απέκτησε τον Σίκινο οποίος και βασίλευσε στη νήσο.
Κατά τον Πλίνιο και τον Στέφανον τον Βυζάντιον το αρχαιότερο όνομα της νήσου αυτής ήταν «Οινόη».
Το όνομα Σίκινος διατηρήθηκε αναλλοίωτο από την αρχαιότητα μέχρι σήμερα. Μόνο κατά την εποχή της Φραγκοκρατίας, για κάποιο χρονικό διάστημα περεφθάρει σε Σύκανδρος, όπως σημειώνει ο Φλωρεντινός ιερέας Χριστόφορος Βουεδολμόντης ή Μπουεντολμόντης που επισκέφθηκε τη νήσο το 1422 και αναφέρει πως το όνομά της οφείλεται στα πολλά σύκα που παράγει η νήσος. Σύκανδρο ονομάζουν επίσης τη Σίκινο και ο Πορκάτσι το 1572, ο Μάρκο Μποσκίνι το 1651, ο Πιαντσένζα το 1688 κ.ά. Ναυτικοί χάρτες της εποχής αναφέρουν τη Σίκινο επίσης με τα ονόματα Zetine ή Setine και Setin.
Δημογραφία
thumb|right|200px| Η θέση της Σικίνου στις Ν. Κυκλάδες Η Σίκινος είχε πληθυσμό 386 άτομα στην απογραφή του 2021.
Τοπικά Προϊόντα
Παρά το γεγονός ότι η Σίκινος, όπως και όλες οι Κυκλάδες, δεν είναι περιοχή πλούσια σε βροχές, οι κάτοικοί της από τα παλιά χρόνια έχουν ενασχοληθεί ιδιαίτερα με την καλλιέργεια, τη βοσκή, την αλιεία, τη μελισσοκομία και την τυροκομεία. Στο γεωργικό κομμάτι της παραγωγής υπάρχουν, ιδίως τους καλοκαιρινούς μήνες, αμπελοφάσουλα, αγγούρια σε στρογγυλό σχήμα (παρόμοια αλλά σε πιο μακρόστενη μορφή είναι αυτά της Σαντορίνης). Η Σίκινος επίσης παράγει ποικιλία τυριών, ξινόγαλο, μυζήθρα ξερή, μυζήθρα νωπή και σικινιώτικο τυρί. Η Σίκινος επίσης διαθέτει θυμαρίσιο μέλι, από το οποίο, μαζί με σουσάμι, παράγεται παστέλι. Ακόμη, τους καλοκαιρινούς μήνες υπάρχει ποικιλία ψαριών που φέρνουν οι ψαράδες του νησιού (όπως σκάροι, αθερίνα, μαρίδα, γόπες, σκορπίνες κ.α.). Λάδι, ξύδι και κρασί παράγονται σε μικρότερες ποσότητες και αφορούν συνήθως αυτοκατανάλωση.
Ο Ναός της Επισκοπής
Ο Ναός της Επισκοπής αρχικά χτίστηκε ως μαυσωλείο (ταφικό μνημείο), την ρωμαϊκή περίοδο γύρω στον 2ο με 3ο αιώνα μ.Χ. Στο κτίριο διασώζονται τέσσερις αρχιτεκτονικές φάσεις: η ρωμαϊκή, η παλαιοχριστιανική, η βυζαντινή και η τελευταία, μεταβυζαντινή φάση. Γενικά στον ελλαδικό χώρο, ο ναός είναι σημαντικός από μόνος του ως ρωμαϊκό μαυσωλείο και πόσο μάλλον για τη Σίκινο, επειδή διατηρεί διαχρονικά όλες τις φάσεις του. Πλέον, διατηρείται σε εξαιρετική κατάσταση. Για την συντήρηση του έγιναν αναλύσεις των υλικών που χρησιμοποιήθηκαν κατά τις φάσεις κατασκευής του και καταβλήθηκε μεγάλη προσπάθεια ώστε να προσαρμοστούν και να χρησιμοποιηθούν τα ίδια υλικά κατά τη συντήρησή του. Κατά την διάρκεια των εργασιών αποκατάστασης του μνημείου βρέθηκε ένας τάφος, ο οποίος είχε τοποθετηθεί σε υπόγειο σημείο του μνημείου ώστε να αποφευχθεί η κλοπή και ο βανδαλισμός του. Η γυναίκα που βρέθηκε στον τάφο έφερε χρυσά κοσμήματα. Επιπλέον βρέθηκαν γυάλινα και μεταλλικά αγγεία καθώς και κομμάτια από τα ρούχα της. Οι πρώτες εκτιμήσεις καταλήγουν στο ότι το μαυσωλείο χτίστηκε για να στεγάσει το νεκρό σώμα της γυναίκας. Η έρευνα έχει καταλήξει στο συμπέρασμα ότι το όνομα της είναι Νεικώ, σύμφωνα με μία επιγραφή που ήταν τοποθετημένη στο εσωτερικό του ταφικού μνημείου.
Το 2022 ο Ναός της Επισκοπής κέρδισε το βραβείο European Heritage Awards.
Στίβεν Σμιθ
Ο Στίβεν Αλεξάντερ Σμιθ είναι επαγγελματίας καλαθοσφαιριστής που έχει γεννηθεί στις 12 Απριλίου 1983 στην Πενσιλβανία. Πρώην παίκτης του Παναθηναϊκού. Έχει ύψος 2,06 μ. ενώ ζυγίζει 113 κιλά.
Βραβεία
Ο Στίβεν Σμιθ έχει κατακτήσει 2 βραβεία ως καλύτερος παίκτης τουρνουά:
Πηγές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Φιλαδέλφεια 76ers Κατηγορία:Καλαθοσφαιριστές Ρεάλ Μπέτις Μπαλονθέτο Κατηγορία:Καλαθοσφαιριστές Σεμπαστιάνι Μπάσκετ Κλαμπ Ριέτι Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές Ιρόνι Ναχαρίγια Κατηγορία:Καλαθοσφαιριστές Όλντενμπουργκ Κατηγορία:Καλαθοσφαιριστές Πανελληνίου Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Βίρτους Μπολόνια Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ Κατηγορία:Καλαθοσφαιριστές Άναχαϊμ Άρσεναλ Κατηγορία:Καλαθοσφαιριστές γαλλικών συλλόγων Κατηγορία:Ξένοι καλαθοσφαιριστές στην Ελλάδα
Φορολογικός παράδεισος
Με τον όρο φορολογικός παράδεισος ή φορολογικό καταφύγιο, καλύτερη μετάφραση του αγγλικού όρου tax haven, χαρακτηρίζονται γενικά οι χώρες - κράτη τα οποία διαθέτουν ειδική φορολογική πολιτική με χαμηλή ή και καθόλου φορολογία για όσους ξένους επενδυτές ιδρύουν εκεί εταιρείες, μεταφέρουν εκεί τα κεφάλαια ή τα περιουσιακά τους στοιχεία. Έτσι οι επενδυτές καταβάλλουν πολύ μειωμένη ή και καθόλου φορολογία έναντι της προβλεπόμενης στη χώρα της μόνιμης διαμονής τους.
Σε ορισμένες περιπτώσεις, προκειμένου να προσελκύουν ξένους επενδυτές, οι χώρες αυτές έχουν ως πάγια πολιτική να μη διαθέτουν σε τρίτους οποιαδήποτε πληροφορία σχετικά με τις οικονομικές δραστηριότητες των επενδυτών που δραστηριοποιούνται στο έδαφός τους. Αυτό έχει ως αποτέλεσμα διάφορα άτομα, φυσικά ή νομικά πρόσωπα, ή και διεθνείς εταιρείες, να καταφεύγουν σ΄ αυτά τα κράτη και να δημιουργούν τις λεγόμενες «Οφ-σορ» εταιρείες, εκ του αγγλικού όρου Offshore (=υπεράκτιες εταιρείες ή υπερπόντιες εταιρίες), με έδρα αυτούς τους «παραδείσους» και με απώτερο σκοπό τη μικρότερη δυνατή φορολογική τους επιβάρυνση και κατ΄ επέκταση την απαλλαγή φορολογίας τους από τη χώρα της μόνιμης διαμονής τους αλλά και την απόκρυψη δραστηριοτήτων οι οποίες μπορεί σε κάποιες περιπτώσεις να είναι παράνομες.
Ο όρος offshore σημαίνει μακράν των ακτών, επειδή όμως δημιουργήθηκε στην Αγγλία, που είναι μια μεγάλη νήσος, ο όρος αυτός κατ΄ επέκταση σημαίνει «εκτός επικράτειας» και με αυτή την έννοια κατέληξε διεθνής όρος που αφορά την επιχειρηματικότητα στο εξωτερικό και ειδικότερα αυτή που δημιουργείται σε «φορολογικό παράδεισο».